ANAN ตั้งบ.ย่อย “อนันดา เอแพค พระรามเก้า ทู” รองรับโครงการอสังหาฯ
ANAN ตั้งบริษัทย่อย "อนันดา เอแพค พระรามเก้า ทู" รองรับโครงการอสังหาริมทรัพย์
18 ต.ค. 2560

บริษัท อนันดา ดีเวลลอปเม้นท์ จำกัด (มหาชน) หรือ ANAN เปิดเผยว่า ที่ประชุมคณะกรรมการบริษัท ครั้งที่ 10/2560 เมื่อวันที่ 17 ตุลาคม 2560 มีมติอนุมัติการจัดตั้งบริษัทย่อย เพื่อรองรับการพัฒนาโครงการอสังหาริมทรัพย์ในอนาคต
โดยใช้ชื่อบริษัท อนันดา เอแพค พระรามเก้า ทู จำกัด เป็นการลงทุนในบริษัทพัฒนาอสังหาริมทรัพย์ มีทุนจดทะเบียน 100,000 บาท แบ่งเป็นหุ้นสามัญ จำนวน 1,000 หุ้น มูลค่าหุ้นละ 100 บาท
ทั้งนี้ การเข้าทำรายการดังกล่าวไม่เข้าเกณฑ์การได้มาหรือจำหน่ายไปซึ่งสินทรัพย์และหลักเกณฑ์รายการที่เกี่ยวโยงกัน